Diari Oficial de la Generalitat Valenciana


Sumari del DOGV 7662, del 20-11-2015 (2015/9464)

ORDRE 22/2015, de 19 de novembre, de la Conselleria d'Educació, Investigació, Cultura i Esport, per la qual es regulen i convoquen les ajudes econòmiques per al foment del valencià destinades a mitjans de comunicació social: empreses de televisió, ràdio i premsa.
-----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7662

Data del DOGV
:   20-11-2015

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2015/9464


Data del document
:   19-11-2015

Organisme emissor
:   Conselleria d'Educació, Investigació, Cultura i Esport

Tipus de document
:   Ordre

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * ajuda pública

ORDRE 22/2015, de 19 de novembre, de la Conselleria d'Educació, Investigació, Cultura i Esport, per la qual es regulen i convoquen les ajudes econòmiques per al foment del valencià destinades a mitjans de comunicació social: empreses de televisió, ràdio i premsa. [2015/9464]  
ÍNDEX  
  
Preàmbul  
Primer. Convocatòria  
Segon. Aprovació annexos  
Tercer. Import  
Quart. Règim normatiu europeu  
Disposició final primera. Desplegament.  
Disposició final segona. Entrada en vigor  
Annex I. Bases reguladores  
Base primera. Objecte  
Base segona. Beneficiaris i requisits  
Base tercera. Accions objecte d'ajuda i opcions  
Base quarta. Règim normatiu de les subvencions  
Base cinquena. Sol·licitud i termini de presentació  
Base sisena. Informació i documentació que s'ha de fer constar en la sol·licitud  
Base setena. Comissió tècnica  
Base huitena. Ordenació, instrucció i resolució del procediment d'atorgament de les subvencions  
Base novena. Compatibilitat  
Base desena. Obligacions  
Base onzena. Causes de reintegrament  
Base dotzena. Forma de pagament  
Base tretzena. Justificació de la subvenció  
Base catorze. Règim d'infraccions i sancions  
Annex II. Sol·licitud  
Annex III. Dades bancàries  
Annex IV. Compte justificatiu  
  
  
PREÀMBUL  
  
L'Estatut d'Autonomia de la Comunitat Valenciana estableix, en l'article 6, que el valencià és la llengua pròpia i idioma oficial de la Comunitat Valenciana.  
La Carta Europea de les Llengües Regionals o Minoritàries, aprovada a Estrasburg, el 5 de novembre de 1992, establix el compromís d'adoptar, en la mesura en què la ràdio i la televisió tenen una missió de servei públic, les disposicions adequades perquè els difusors programen emissions en les llengües regionals, fomenten i/o faciliten l'emissió de programes de ràdio i televisió en les llengües regionals d'una manera regular, cobrisquen els costos suplementaris dels mitjans de comunicació que facen ús de les llengües regionals, fomenten i/o faciliten la publicació d'articles de premsa en les llengües regionals o minoritàries, de manera regular, i donen suport a la formació de periodistes i altre personal per als mitjans de comunicació que facen servir les llengües regionals.  
La Generalitat està compromesa en la recuperació i promoció de l'ús del valencià, per la qual cosa el Consell de la Generalitat, com a govern de tots els valencians i valencianes, vol impulsar i fomentar l'ús del valencià en tots els àmbits de la societat valenciana.  
  
La Llei 4/1983, de 23 de novembre, de la Generalitat, d'Ús i Ensenyament del Valencià, fixa, com un dels seus objectius específics, protegir la recuperació del valencià, llengua pròpia de la Comunitat Valenciana, i garantir-ne l'ús normal i oficial.  
De conformitat amb l'article 26 de la Llei 4/1983, de 23 de novembre, de la Generalitat, d'Ús i Ensenyament del Valencià, tots els ciutadans tenen el dret de ser informats pels mitjans socials de comunicació, tant en valencià com en castellà i de la mateixa manera, pel que fa a l'accés dels ciutadans als mitjans de comunicació social en els termes establits per la legislació, tindran dret a utilitzar el valencià, oral i escrit, en condicions d'igualtat amb el castellà.  
  
El compromís del Consell està basat en el compliment de les disposicions de l'Estatut d'Autonomia de la Comunitat Valenciana i les de la Llei 4/1983, d'Ús i Ensenyament del Valencià, normes legals bàsiques de les quals emanen l'oficialitat del valencià i l'obligatorietat de protegir-ne la recuperació i garantir-ne l'ús social.  
Les ajudes econòmiques són una tècnica de foment i de col·laboració entre les administracions i els particulars per a la gestió de qüestions d'interés públic.  
Per tot això, segons els preceptes dels articles 2.1 i 2.2 de la Llei 38/2003, de 17 de novembre, General de Subvencions (LGS); de la disposició final primera del Reial Decret 887/2006, de 21 de juliol, que aprova el Reglament General de Subvencions (RGS); de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions, atés que s'ha donat audiència pública en el Diari Oficial de la Comunitat Valenciana número 7638, de 19 d'octubre de 2015, conforme el Consell Jurídic Consultiu, d'acord amb el Decret 155/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport, en virtut de les facultats que em són conferides per l'article 28 de la Llei 5/1983, de 30 de desembre, del Consell; vista la proposta del director general de Política Lingüística i Gestió del Multilingüisme de 4 de novembre de 2015, i de conformitat amb aquesta,  
  
  
  
ORDENE  
  
Article primer. Convocatòria  
Convocar la concessió d'ajudes econòmiques, en règim de concurrència competitiva, per al foment del valencià destinades a empreses de comunicació social: ràdio, televisió i premsa.  
  
Article segon. Bases  
Aprovar les bases de la convocatòria, el model de sol·licitud i els documents que s'adjunten com a annexos I, II, III i IV.  
  
Article tercer. Import  
L'import global màxim que podrà assignar-se en concepte d'aquestes ajudes per a aquesta convocatòria serà d'1.500.000 euros.  
L'import de les ajudes anirà a càrrec de la línia T7877, «Ajudes a l'emissió i/o publicació en valencià en mitjans de comunicació social», de l'aplicació pressupostària 515 299 806.50.4 del pressupost de la Generalitat de 2015.  
  
Article quart. Compatibilitat Unió Europea  
D'acord amb l'article 3.2 del Decret 147/2007, de 7 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques, esta convocatòria d'una banda s'ha de comunicar per a acollir-se al Reglament (UE) número 651/2014, de la Comissió, de 17 de juny de 2014, pel qual es declaren determinades categories d'ajudes compatibles amb el mercat interior en aplicació dels articles 107 i 108 del Tractat, i de l'altra s'ha de notificar pel que fa a les ajudes a premsa. A més, aquestes ajudes, d'acord amb l'article 107.3.d del TFUE, es consideren compatibles amb el mercat interior perquè van destinades a promoure la cultura i la conservació del patrimoni.  
1. Ajudes a la producció i difusió de programes de televisió en valencià  
Conforme al Decret 147/2007, de 7 de setembre, del Consell, i d'acord amb el Reglament general d'exempció per categories (RGEC II): Reglament (UE) número 651/2014, de la Comissió, de 17 de juny, pel qual es declaren determinades categories d'ajudes compatibles amb el mercat interior en aplicació dels articles 107 i 108 del Tractat, aquest règim d'ajudes està exempt de notificació a la Comissió Europea i és compatible amb el mercat interior, d'acord amb l'article 107, apartat 3, del Tractat, perquè compleix tots els requisits de l'article 54 i del capítol I i de la secció 11 del capítol III, «Ajudes a la cultura i la conservació del patrimoni», de l'esmentat Reglament 651/2014.  
  
D'acord amb l'esmentat reglament, este règim d'ajudes dóna suport a obres audiovisuals difícils considerant que el valencià té un abast territorial i poblacional limitats, de conformitat amb l'apartat 140 de l'article 2 del RGEC.  
La intensitat d'ajuda per a la producció d'obres audiovisuals difícils permet que la intensitat de l'ajuda arribe fins el 100 % dels costos subvencionables.  
2. Ajudes a la producció i difusió de programes de ràdio en valencià  
  
Conforme al Decret 147/2007, de 7 de setembre, del Consell, i d'acord amb el Reglament general d'exempció per categories (RGEC II): Reglament (UE) número 651/2014, de la Comissió, de 17 de juny, pel qual es declaren determinades categories d'ajudes compatibles amb el mercat interior en aplicació dels articles 107 i 108 del Tractat, este règim d'ajudes està exempt de notificació a la Comissió Europea i és compatible amb el mercat interior, d'acord amb l'article 107, apartat 3, del Tractat, per ser-li d'aplicació l'article 53, apartat 2, lletra c, de l'esmentat Reglament 651/2014.  
De conformitat amb l'apartat 8 de l'article 53, la intensitat de l'ajuda serà del 80 % dels costos subvencionables.  
3. Ajudes a la producció, publicació i difusió d'informació en premsa escrita i/o digital.  
Segons l'article 3.3 del Decret 147/2007, del Consell, aquesta convocatòria de subvencions no requereix notificació a la Comissió Europea, ja que les subvencions a atorgar tenen la consideració d'ajudes de minimis, segons l'article 3 del Reglament (UE) número 1407/2013 de la Comissió, de 18 de desembre de 2013, relatiu a l'aplicació dels articles 107 i 108 del Tractat de Funcionament de la Unió Europea a les ajudes de minimis (DOUE L 352,24.12.2013).  
En cap cas aquestes podran superar l'import màxim total per beneficiari de 200.000 euros, que es redueix a 100.000 euros en el cas de beneficiaris que operen en el sector del transport per carretera, durant un període de tres exercicis fiscals, ni individualment ni com a resultat de l'acumulació amb altres ajudes de minimis concedides al mateix beneficiari, segons estableix el Reglament (UE) 1407/2013, de la Comissió.  
  
Aquestes ajudes seran incompatibles amb altres ajudes d'estat per als mateixos costos subvencionables, segons indica l'article 5 del Reglament de minimis.  
4. Aquestes ajudes no es poden aplicar a les empreses que estiguen subjectes a una orde de recuperació pendent després d'una decisió prèvia de la Comissió que haja declarat una ajuda il·legal i incompatible amb el mercat interior. Tampoc a les empreses en crisi tenint en compte la definició de l'article 2.18 del Reglament (UE) número 651/2014 de la Comissió, de 17 de juny.  
5. L'ajuda amb costos subvencionables identificables, exemptes en virtut del Reglament (UE) 651/2014, podrà acumular-se a qualsevol altra ajuda estatal sempre que aquestes mesures d'ajudes es referisquen a costos subvencionables identificables diferents o a qualsevol altra ajuda estatal, corresponent ?parcialment o totalment- als mateixos costos subvencionables, únicament si esta acumulació no supera la intensitat d'ajuda o l'import d'ajuda més elevats aplicables a l'esmentada ajuda en virtut del Reglament (UE) número 651/2014, de la Comissió, de 17 de juny. També s'acolliran a aquesta norma les ajudes a la premsa escrita i/o digital.  
No podran acumular-se aquestes ajudes a ajudes de minimis relatives als mateixos costos subvencionables si aquesta acumulació dóna lloc a una intensitat de l'ajuda superior a l'establida en el capítol III del Reglament (UE) número 651/2014, de la Comissió, de 17 de juny.  
  
  
DISPOSICIONS FINALS  
  
Primera. Delegació  
Es delega en la persona titular de la Direcció General de Política Lingüística i Gestió del Multilingüisme la facultat de resoldre la concessió d'aquestes ajudes, i autoritzar-la perquè, en l'àmbit de les seues competències, adopte les resolucions pertinents per a l'execució d'aquesta ordre.  
Segona. Règim de recursos  
De conformitat amb els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra aquest acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició contra la convocatòria s'haurà d'interposar davant de la Conselleria d'Educació, Investigació, Cultura i Esport, en el termini d'un mes a comptar de l'endemà de la publicació.  
  
b) El recurs contenciós administratiu contra les bases s'haurà de plantejar davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la publicació.  
  
Tercera. Entrada en vigor  
Aquesta ordre entrarà en vigor l'endemà de la publicació en el Diari Oficial de la Comunitat Valenciana.  
  
València, 19 de novembre de 2015  
  
El conseller d'Educació, Investigació, Cultura i Esport,  
VICENT MARZÀ IBÁÑEZ  
  
  
ANNEX I  
Bases reguladores de la convocatòria d'ajudes econòmiques per al foment del valencià destinades a mitjans de comunicació social: empreses de televisió, ràdio i premsa  
  
Primera. Objecte  
1. L'objecte d'aquestes bases és regular la convocatòria de les ajudes econòmiques destinades a la difusió del valencià en mitjans de comunicació social.  
2. Aquestes bases constitueixen el text regulador a què s'hauran d'acollir els destinataris del règim d'ajudes que s'estableixen en aquesta ordre.  
  
Segona. Beneficiaris i requisits  
1. Podran optar a les ajudes:  
a) Les empreses de caràcter privat, tant físiques com jurídiques, legalment constituïdes que tinguen com a activitat l'emissió de programes de televisió o ràdio en l'àmbit de la Comunitat Valenciana.  
b) Les empreses de caràcter privat, tant físiques com jurídiques, legalment constituïdes que tinguen com a activitat la publicació i edició de continguts informatius en premsa escrita i/o digital en l'àmbit de la Comunitat Valenciana.  
2. No podran obtindre la condició de beneficiàries de les subvencions aquelles empreses en les quals concórrega alguna de les circumstàncies referides en l'article 13 de la LGS amb el redactat modificat per la disposició final quinta de la Llei Orgànica 3/2015, de 20 de març, de control de l'activitat economicofinancera dels partits polítics.  
Així mateix, queden excloses, com a beneficiàries de les subvencions, les entitats que operen en els sectors següents i per a les ajudes que s'especifiquen, segons exigeix el punt 1 de l'article 1 del Reglament 1407/2013 de la Comissió:  
a) Les ajudes concedides a les empreses que operen en els sectors de la pesca i l'aqüicultura, regulats en el reglament (CE) número 104/2000, del Consell.  
b) Les ajudes concedides a les empreses dedicades a la producció primària dels productes agrícoles.  
c) Les ajudes concedides a les empreses que operen en el sector de la transformació i comercialització dels productes agrícoles, en els casos següents:  
Quan l'import de l'ajuda es determine en funció del preu o de la quantitat de productes d'aquest tipus adquirits a productors primaris o comercialitzats per les empreses interessades.  
Quan l'ajuda estiga supeditada a que una part o la totalitat de la mateixa es repercutisca sobre els productors primaris.  
d) Les ajudes a activitats relacionades amb l'exportació a tercers països o estats membres,és a dir, les ajudes directament vinculades a les quantitats exportades, a l'establiment i a l'explotació d'una xarxa de distribució o a altres despeses corrents vinculades a l'activitat exportadora.  
e) Les ajudes condicionades a la utilització de productes nacionals en compte d'importats.  
3. Se suspendrà el pagament de les ajudes concedides a les empreses que estiguen subjectes a una ordre de recuperació pendent després d'una decisió prèvia de la comissió que haja declarat una ajuda il·legal i incompatible amb el mercat interior.  
  
Tercera. Accions objecte d'ajuda i opcions  
Les ajudes van dirigides a subvencionar la producció i difusió en valencià de programes de ràdio, televisió, a la producció i difusió de premsa escrita i/o digital en valencià i a la realització d'activitats de foment del valencià en 2015.  
En el cas de les ajudes a premsa seran subvencionables activitats realitzades entre l'1 de gener i el 31 de desembre de 2015.  
En el cas de les ajudes a la ràdio i televisió, les empreses que ja van rebre subvenció per a activitats de ràdio i televisió per Resolució de 15 de desembre de 2014, de la Conselleria de Cultura, Educació i Esport, únicament podran sol·licitar subvenció per a les activitats realitzades entre l'1 de juliol i el 21 de desembre de 2015.  
  
1. S'establixen les opcions següents:  
Opció A. Ràdio  
La dotació econòmica de l'opció és de 500.000 euros.  
Podran optar a esta opció empreses de ràdio legalment constituïdes i que emeten en l'àmbit de la Comunitat Valenciana.  
Opció B. Televisió  
La dotació econòmica de l'opció és de 250.000 euros.  
Podran optar a esta opció empreses de televisió legalment constituïdes i que emeten en l'àmbit de la Comunitat Valenciana. Podran subvencionar-se les activitats que es realitzen en el període que va des de la sol·licitud fins la justificació de l'activitat.  
Opció C. Premsa  
La dotació econòmica de l'opció és de 750.000 euros.  
Podran optar a esta opció empreses de premsa escrita i/o digital legalment constituïdes i que publiquen o editen continguts informatius a la Comunitat Valenciana.  
2. Les empreses hauran de disposar de personal amb un perfil professional específic que els permeta realitzar les activitats objecte d'aquesta ajuda amb eficàcia i eficiència. Per a això podran comptar amb l'assessorament d'un tècnic o assessor lingüístic amb coneixements de valencià de nivell C2 del Marc Europeu Comú de Referència per a les Llengües (MECR) o que els presentadors, locutors i redactors compten, com a mínim, amb el nivell C1 del MECR de coneixements de valencià.  
3. Si durant el període de la tramitació de l'expedient de la convocatòria es produeix una minoració de l'import previst en la línia pressupostària o l'import total de les ajudes a concedir supera la dotació pressupostària disponible per a l'any de la convocatòria, s'aplicarà una reducció proporcional a l'import de cada una de les opcions.  
  
4. Per a optar a una de les ajudes de qualsevol de les opcions s'haurà de presentar la documentació adequada d'acord amb el que s'indica en la base sexta.  
5. Seran objecte de subvenció les despeses directament imputables a tasques de producció i difusió dels programes emesos en valencià. No es cobriran les inversions realitzades en immobilitzat patrimonial ni les despeses realitzades com a conseqüència de la compra de drets d'autor.  
  
6. L'import màxim que es podrà adjudicar a una empresa serà de 150.000 euros.  
  
Quarta. Règim normatiu de les subvencions  
1. El procediment per a la concessió de les subvencions corresponents a aquestes ajudes es tramitarà en règim de concurrència competitiva, segons estableix l'article 22.1 de la Llei 38/2003, General de Subvencions (LGS).  
2. A aquestes ajudes s'aplicaran les bases reguladores d'aquesta convocatòria; els preceptes bàsics de la Llei 38/2003, de 17 de novembre, General de Subvencions; la disposició final primera del Reial Decret 887/2006, de 21 de juliol, que aprova el Reglament (RGS); la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions; així com el Decret 165/2010, de 8 d'octubre, del Consell, pel qual s'estableixen mesures de simplificació i de reducció de càrregues administratives en els procediments gestionats per l'Administració de la Generalitat i el seu sector públic.  
  
Cinquena. Sol·licitud i termini de presentació  
1. La sol·licitud haurà de ser firmada per la persona que represente legalment l'empresa i haurà d'acreditar que en el moment de la presentació de la sol·licitud té representació suficient. Les sol·licituds, que s'han d'ajustar al model que figura com a annex II, s'han de dirigir a la Direcció General de Política Lingüística i Gestió del Multilingüisme, de la Conselleria d'Educació, Investigació, Cultura i Esport, i s'han de presentar, amb la informació i la documentació requerides en aquesta convocatòria, en el Registre General d'aquesta conselleria, en les direccions territorials d'Educació, Investigació, Cultura i Esport d'Alacant, Castelló o València, o per qualsevol dels mitjans establits en l'article 38 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
En el cas de presentar-la en una oficina de Correus, s'haurà de fer en sobre obert perquè la instància siga datada i segellada abans de ser certificada i, en tot cas, s'haurà d'ajustar als requisits establits en l'article 31 del Reial Decret 1829/1999, de 3 de desembre, pel qual s'aprova el reglament que regula la prestació dels serveis postals, d'acord amb la Llei 24/1998, de 13 de juliol, del Servei Postal Universal i de Liberalització dels Serveis Postals.  
El model de la sol·licitud estarà disponible en la Conselleria d'Educació, Investigació, Cultura i Esport, en internet www.cece.gva.es/subval.  
2. El termini de presentació de sol·licituds serà de 10 dies naturals a partir de l'endemà de la publicació de la convocatòria en el Diari Oficial de la Comunitat Valenciana. Si, a partir de l'endemà de la finalització del termini, fins el 31 de desembre de 2105, no hi ha una resolució i notificació expressa sobre la sol·licitud, s'entendrà que ha sigut desestimada.  
La Direcció General de Política Lingüística i Gestió del Multilingüisme revisarà les sol·licituds perquè totes les dades exigides en la convocatòria figuren en l'expedient. Quan la sol·licitud no reunisca els requisits establits en aquesta orde o no s'aporte la informació i la documentació que, d'acord amb aquesta, siga exigible, de conformitat amb el que preveu l'article 71 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, l'empresa interessada serà requerida perquè esmene, en un termini de 10 dies, la falta o aporte la informació i els documents preceptius, amb indicació que, si no ho fan així, es considerarà que desisteixen de la seua petició, amb una resolució prèvia, que haurà de ser dictada en els termes que preveu l'article 42 de l'esmentada llei.  
  
La presentació de sol·licituds per a optar a les ajudes implica l'acceptació expressa i formal de les condicions de la convocatòria.  
  
Sisena. Informació i documentació que s'ha de fer constar en la sol·licitud  
D'acord amb el que exposa el Decret 165/2010, de 8 d'octubre, del Consell, pel qual s'estableixen mesures de simplificació i de reducció de càrregues administratives en els procediments gestionats per l'Administració de la Generalitat i el seu sector públic, la informació i la documentació requerides per a la tramitació de la sol·licitud figuraran en el model de sol·licitud i es referiran als aspectes següents:  
1) Dades identificatives de l'empresa, en què hauran de constar el número del CIF, la localitat, l'adreça a l'efecte de comunicacions tant postals com electròniques, el telèfon (apartat A de la sol·licitud).  
2) Dades identificatives de la persona sol·licitant, el número del DNI i l'acreditació sobre la capacitat de representació (apartat A de la sol·licitud).  
3) Les dades de l'imprés de domiciliació bancària per a pagaments de la Generalitat (annex III i apartat G1 i G2 de la sol·licitud).  
4) Indicació i informació sobre l'opció de l'ajuda a la qual s'opta (apartat B de la sol·licitud).  
Així mateix, s'haurà d'omplir i adjuntar:  
5) Declaracions responsables  
Per a simplificar la presentació de documentació, l'empresa aportarà la informació requerida a través de les declaracions responsables següents:  
a) Sobre la veracitat de la informació, de les dades i de la documentació aportada, així com el compromís de conservar i de posar a disposició de la Conselleria d'Educació, Investigació, Cultura i Esport la documentació original durant el temps de vigència de l'expedient (apartat C de la sol·licitud).  
b) Sobre el compliment dels requisits de la convocatòria (apartat C2 de la sol·licitud).  
c) De no estar sotmesa a cap prohibició per a obtindre la condició de beneficiària, de les assenyalades en l'article 13 de la Llei 38/2003, de 17 de novembre, General de Subvencions (apartat C3 de la sol·licitud).  
  
d) Sobre la disposició i conservació de la documentació acreditativa corresponent i sobre el compromís de conservar-la durant la vigència de l'expedient (apartat C4 de la sol·licitud).  
e) Sobre el compliment de la norma sobre integració de persones amb discapacitat o, si és el cas, l'exempció, d'acord amb el que disposa el Decret 279/2004, de 17 de desembre, del Consell de la Generalitat, pel qual es regulen les mesures en els procediments de contractació administrativa i de concessió de subvencions per al foment de l'ocupació de les persones amb discapacitat (apartat C5 de la sol·licitud).  
  
f) Sobre estar donada d'alta i al corrent del pagament en l'impost d'activitats econòmiques, IAE (apartat C6 de la sol·licitud).  
g) Sobre les ajudes rebudes en l'exercici fiscal present i en les dos exercicis fiscals anteriors i sobre les ajudes rebudes per als mateixos costos subvencionables o amb ajuda estatal per a la mateixa mesura de finançament de risc (apartat D de la sol·licitud).  
6) Autoritzacions  
Per a afavorir l'agilització administrativa, l'empresa sol·licitant podrà autoritzar la Conselleria d'Educació, Investigació, Cultura i Esport per a:  
a) Obtindre per via telemàtica o electrònica les dades pertinents que estiguen en poder de la Tresoreria General de la Seguretat Social, de l'Agència Estatal de l'Administració Tributària i de la Conselleria d'Hisenda i Model Econòmic (apartat E1 de la sol·licitud).  
b) La consulta de les dades en el sistema de verificació de dades de l'empresa i de la persona sol·licitant (apartat E2 de la sol·licitud).  
c) Enviar informació i notificació referida a l'expedient per mitjans telemàtics i electrònics (apartat E3 de la sol·licitud).  
7) En el cas que no es firmen les declaracions i les autoritzacions anteriors, l'empresa haurà d'aportar aquesta mateixa informació i la documentació acreditativa pertinent en el moment de la sol·licitud.  
8) Posteriorment, la Direcció General de Política Lingüística i Gestió del Multilingüisme comprovarà, pel sistema de mostreig, la veracitat de la informació continguda en les declaracions responsables.  
  
9) A més, segons l'opció d'ajuda per a la qual presenten la sol·licitud, caldrà adjuntar la documentació acreditativa corresponent als criteris per a la valoració de la sol·licitud (base huitena) i la documentació següent:  
- Documentació que acredite que l'empresa està legalment constituïda i que té com a activitat la difusió de continguts informatius a la Comunitat Valenciana.  
- Document que acredite l'audiència diària en el cas de ràdios i televisions, la tirada impresa mensual en el cas de premsa escrita i els visitants únics en els cas de premsa digital.  
- Una memòria que incloga la proposta de programació en valencià, freqüències horàries, pàgines editades i continguts publicats, temàtica i titulacions del personal que participe en la producció, difusió i edició dels continguts en valencià (redactors, presentadors i lingüistes).  
  
- Memòria econòmica detallada del pressupost de la programació i de les edicions en valencià.  
Tota la documentació haurà d'estar firmada pel representant o representants legals de l'empresa.  
D'acord amb l'article 13 de la LGS, les empreses sol·licitants hauran d'estar al corrent en el compliment de les obligacions tributàries i de la Seguretat Social. En conseqüència, hauran d'acreditar el compliment d'aquestes obligacions a través de la presentació dels corresponents certificats expedits per l'Agència Estatal de l'Administració Tributària i de la Tresoreria de la Seguretat Social, així com certificat de la Conselleria d'Hisenda i Administració Pública que acredite que l'empresa sol·licitant no té deutes de naturalesa tributària amb la Generalitat.  
  
No obstant això, i d'acord amb el que disposen els articles 4 i 5 del Decret 165/2010, de 8 d'octubre, del Consell, pel qual s'estableixen mesures de simplificació i de reducció de càrregues administratives en els procediments gestionats per l'Administració de la Generalitat i el seu sector públic, no caldrà presentar aquestos certificats si s'autoritza expressament la Conselleria d'Educació, Investigació, Cultura i Esport perquè comprove el compliment d'aquestes obligacions, en els termes establits en l'apartat 6 de les bases.  
  
Setena. Comissió tècnica  
Les sol·licituds seran estudiades per una comissió tècnica que, com a òrgan col·legiat, estarà formada per:  
Presidència: titular de la Subdirecció General de Política Lingüística i Gestió del Multilingüisme.  
Secretaria: titular del Servei de Promoció de la Direcció General de Política Lingüística i Gestió del Multilingüisme.  
Vocals:  
- Titular del Servei d'Estudis i Planificació.  
- Titular del Servei d'Ús i Drets Lingüístics.  
- Una persona funcionària de la Direcció General de Política Lingüística i Gestió del Multilingüisme, nomenada pel titular de la Direcció General de Política Lingüística i Gestió del Multilingüisme.  
- Una persona funcionària de la Sotssecretaria de la Conselleria d'Educació, Investigació, Cultura i Esport, nomenada per la persona titular de la Direcció General de Política Lingüística i Gestió del Multilingüisme a proposta de la persona titular de la Sotssecretaria.  
En el cas de produir-se alguna vacant o absència dels membres de la Comissió, la persona titular de la Direcció General de Política Lingüística i Gestió del Multilingüisme designarà les persones suplents corresponents.  
  
Huitena. Ordenació, instrucció i resolució del procediment d'atorgament de les subvencions  
1. La gestió i instrucció del procediment correspondrà a la Subdirecció General de Política Lingüística i Gestió del Multilingüisme.  
  
2. Per a l'ordenació, l'avaluació i l'elaboració de l'informe i de la quantia de les ajudes entre les sol·licituds, la Comissió tindrà en compte el procediment i els criteris següents:  
Opció A. Ràdio  
a) Import pressupostat de la producció i difusió. Màxim 20 punts.  
  
S'assignarà un màxim de 20 punts al pressupost més alt amb un màxim de 150.000 euros i 10 punts al mínim exigit de 10.000 euros. Per a la resta de sol·licituds, s'aplicarà una escala de valoració proporcional.  
  
b) Hores d'emissió en valencià. Màxim 10 punts  
Quedaran excloses de la valoració, i no tindran dret a la subvenció, les sol·licituds que tinguen una emissió d'hores en valencià inferior a 5 hores setmanals.  
Programació de dilluns a diumenge  
15 hores o més setmanals: 10 punts  
de 09.00 a 14.00 hores setmanals: 5 punts  
de 5 a 9 hores setmanals: 2 punts  
c) Programació. Màxim 10 punts.  
Es tindrà en compte la programació en valencià proposada en la sol·licitud:  
1) Programes d'informació i actualitat en valencià: 5 punts si el programa és diari i 3 punts si el programa és setmanal.  
2) Programes culturals o d'entreteniment en valencià: 4 punts si el programa és diari i 2 punts si el programa és setmanal.  
3) Programes esportius en valencià: 3 punts si el programa és diari i 1 punt si el programa és setmanal.  
d) Proposta d'emissió en valencià. Màxim 10 punts.  
Es valorarà la proposta presentada d'emissió en valencià.  
- fins a un 25 %: 2 punts  
- fins a un 50 %: 5 punts  
- fins a un 75 %: 7 punts  
- més d'un 75 %: 10 punts  
  
Opció B. Televisió  
a) Import pressupostat de la producció i difusió. Màxim 20 punts.  
  
S'assignarà un màxim de 20 punts al pressupost més alt amb un màxim de 150.000 euros i 10 punts al mínim exigit de 10.000 euros. Per a la resta de sol·licituds, s'hi aplicarà una escala de valoració proporcional.  
b) Hores d'emissió en valencià. Màxim 10 punts  
Quedaran excloses de la valoració, i no tindran dret a la subvenció, les sol·licituds que tinguen una emissió d'hores en valencià inferior a 5 hores setmanals.  
Programació de dilluns a diumenge  
25 hores o més setmanals: 10 punts  
de 16 a 24 hores setmanals: 5 punts  
de 05.00 a 15.00 hores setmanals: 2 punts  
c) Programació. Màxim 10 punts.  
Es tindrà en compte la programació en valencià proposada en la sol·licitud:  
1) Programes d'informació i actualitat en valencià: 5 punts si el programa és diari i 3 punts si el programa és setmanal.  
2) Programes culturals o d'entreteniment en valencià: 4 punts si el programa és diari i 2 punts si el programa és setmanal.  
3) Programes esportius en valencià: 3 punts si el programa és diari i 1 punt si el programa és setmanal.  
d) Proposta d'emissió en valencià. Màxim 10 punts.  
Es valorarà la proposta presentada d'emissió en valencià.  
- fins a un 35 %: 2 punts  
- fins a un 50 %: 5 punts  
- fins a un 75 %: 7 punts  
- més d'un 75 %: 10 punts  
Opció C. Premsa  
a) Import pressupostat de la producció, l'edició i difusió. Màxim 20 punts.  
S'assignarà un màxim de 20 punts al pressupost més alt amb un màxim de 150.000 euros i 10 punts al mínim exigit de 6.000 euros. Per a la resta de sol·licituds, s'aplicarà una escala de valoració proporcional.  
  
b) Pàgines en valencià per edició. Màxim 10 punts.  
Format paper.  
De 16 a 20 pàgines o més: 10 punts  
de 5 a 15 pàgines: 5 punts  
de 2 a 4 pàgines: 2 punts  
Format digital.  
Pàgina principal + de 5 a 7 seccions o més: 10 punts  
Pàgina principal + de 3 a 5 seccions: 5 punts  
Pàgina principal fins a 2 seccions: 2 punts  
c) Informació publicada. Màxim 10 punts.  
Es tindrà en compte la informació publicada en valencià proposada en la sol·licitud:  
1) Informació d'actualitat o informació o continguts per a públic infantil publicats en valencià: 6 punts.  
2) Informació cultural o d'entreteniment publicat en valencià: 4 punts.  
3) Informació esportiva en valencià i la resta de continguts: 2 punts  
  
d) Proposta de publicació en valencià. Màxim 10 punts.  
Es valorarà la proposta presentada de publicació en valencià.  
- fins a un 25 %: 2 punts  
- fins a un 50 %: 5 punts  
- fins a un 75 %: 7 punts  
- més d'un 75 %: 10 punts  
e) Periodicitat de la publicació o d'actualització de continguts. Màxim 10 punts.  
1) Diària: 10 punts  
2) Setmanal: 5 punts  
3) Mensual: 3 punts  
4) Bimensual o durada superior: 2 punts  
3. Per a obtindre subvenció l'empresa haurà d'haver obtingut 15 punts, com a mínim, en l'opció corresponent.  
Per al càlcul de la puntuació de cada una de les empreses es tindrà en compte:  
a) En el cas de ràdio i televisió, l'audiència diària d'oients /espectadors a què emeten. Es multiplicaran els punts obtinguts per les empreses que han superat el mínim pels valors següents:  
Valor Ràdio/oients Televisió/espectadors  
10: més de 500.000 més de 100.000  
8: més de 250.000 més de 70.000  
6: més de 125.000 més de 50.000  
5: més de 60.000més de 30.000  
4: més de 30.000més de 10.000  
3: més de 1.000 més de 1.000  
2: fins a 1.000 fins a 1.000  
b) En el cas de premsa escrita, la tirada impresa mensual. Es multiplicaran els punts obtinguts per les empreses que han superat el mínim pels valors següents:  
Valor exemplars mensuals  
10: més de 500.000  
8: més de 250.000  
7: més de 125.000  
6: més de 60.000  
5: més de 30.000  
4: més de 15.000  
3: més de 7.000  
2: més de 3000  
1: de 301 a 2999  
Quedaran excloses de la valoració, i no tindran dret a la subvenció, les sol·licituds que no superen els 300 exemplars mensuals.  
c) En el cas de premsa digital, els visitants únics mensuals. Es multiplicaran els punts obtinguts per les empreses que han superat el mínim pels valors següents:  
Valor visitants únics  
10: més de 100.000  
8: més de 50.000  
6: més de 25.000  
5: més de 10.000  
4: més de 5.000  
3: més de 2.500  
2: fins a 1.000  
1: de 301 a 999  
Quedaran excloses de la valoració, i no tindran dret a la subvenció, les sol·licituds que no superen els 300 visitants únics mensuals.  
  
Una vegada obtinguda la puntuació final de cada sol·licitud, se sumarà el total de punts obtinguts. El pressupost total per a cada opció es dividirà pel nombre total de punts obtinguts per a obtindre el valor econòmic del punt.  
Per al càlcul de la subvenció es multiplicarà el valor econòmic obtingut pels punts de cada una de les empreses beneficiàries i l'import màxim atorgat no podrà ser superior a 150.000 euros.  
4. Seguidament, en aplicació dels criteris establits més amunt, i amb la valoració corresponent a totes les sol·licituds que hagen complit els requisits de la convocatòria, s'elaborarà una llista amb l'import de les ajudes concedides en cada opció.  
5. Atenent els criteris indicats, i tenint en compte el pressupost i la distribució disponible per a l'atorgament de les subvencions corresponents a les opcions indicades en la base 3.2, la Comissió Tècnica elaborarà l'informe i la proposta pertinent.  
D'acord amb l'informe, l'òrgan instructor formularà la proposta de resolució a la persona titular de la Direcció General de Política Lingüística i Gestió del Multilingüisme.  
6. Vista la proposta, i d'acord amb la delegació de la facultat de resoldre efectuada per la disposició final primera d'aquesta ordre de convocatòria, la persona titular de la Direcció General de Política Lingüística i Gestió del Multilingüisme resoldrà la concessió de les ajudes.  
La resolució serà publicada en el Diari Oficial de la Comunitat Valenciana, tal com disposen l'article 18 de la LGS i l'article 8.1.c de la Llei 19/2013, de 9 de desembre, de Transparència, Accés a la Informació Pública i Bon Govern.  
  
Novena. Compatibilitat  
Aquestes ajudes són compatibles amb altres ajudes i subvencions obtingudes d'altres organismes, així com altres recursos o ingressos per a la mateixa finalitat. En tot cas, la suma de les ajudes, subvencions, recursos o ingressos rebuts no podrà superar la despesa realitzada. En cas de superar-la, es reduirà l'import de la subvenció fins al límit màxim que corresponga al cost total del programa subvencionat.  
  
Deu. Obligacions  
Les empreses beneficiàries de les subvencions tindran les obligacions següents:  
1) Haver realitzat l'activitat que fonamenta la subvenció i haver-la justificada adequadament segons s'indica en esta convocatòria.  
2) Comunicar a la Conselleria d'Educació, Investigació, Cultura i Esport altres ajudes i subvencions obtingudes d'altres organismes, així com altres recursos o ingressos per a la mateixa finalitat. Si no ha rebut cap altra subvenció, haurà de presentar una declaració responsable que ho acredite.  
3) Estar sotmeses a les actuacions de comprovació i de control financer que corresponen a la Intervenció General, a les quals aportaran la documentació que se'ls requerisca.  
4) Disposar dels llibres comptables, registres diligenciats i altres documents degudament auditats, en els termes exigits per la legislació mercantil i sectorial aplicable a l'empresa beneficiària, amb la finalitat de garantir l'adequat exercici de les facultats de comprovació i de control.  
5) Conservar els documents justificatius de l'aplicació dels fons rebuts mentres puguen ser objecte de les actuacions de control i de comprovació.  
6) Acreditar que estan al corrent de les obligacions tributàries i de la Seguretat Social.  
7) Procedir al reintegrament dels fons percebuts en els supòsits indicats en l'article 37 de la Llei General de Subvencions.  
8) Les actuacions de promoció del valencià s'hauran d'ajustar a les directrius de la Conselleria d'Educació, Investigació, Cultura i Esport, la qual podrà supervisar-les en qualsevol moment.  
9) Les empreses beneficiàries, en la difusió de les activitats subvencionades, hauran de donar l'adequada publicitat del caràcter públic del finançament de la Conselleria d'Educació, Investigació, Cultura i Esport de la Generalitat, d'acord al que estableix l'article tercer, apartat segon i tercer de la Llei 2/2015, de 21 d'abril, de la Generalitat, de Transparència, Bon Govern i Participació Ciutadana de la Comunitat Valenciana.  
  
10) Hauran d'adequar-se a la normativa lingüística oficial de l'Acadèmia Valenciana de la Llengua d'acord amb el que disposa l'article 5 de la Llei 7/1998, de 16 de setembre, de la Generalitat Valenciana, de Creació de l'Acadèmia Valenciana de la Llengua.  
L'incompliment de les anteriors obligacions serà causa de l'exigència de les responsabilitats o sancions corresponents segons la legislació vigent.  
  
Onze. Causes de reintegrament  
1. En aplicació de l'article 19.3 i 19.4 de la LGS, tota alteració de les condicions tingudes en compte per a la concessió de la subvenció, i, en tot cas, l'obtenció concurrent de subvencions, ajudes, ingressos o recursos, podrà donar lloc a la modificació de la resolució de la concessió.  
2. Seran responsables del reintegrament els que indica l'article 172 de la Llei 1/2015, de 6 de febrer.  
3. En aplicació de l'article 37 de la LGS, serà procedent el reintegrament en els casos següents:  
a) Obtenció de la subvenció havent falsejat les condicions requerides o havent amagat aquelles que haurien impedit la subvenció.  
  
b) Incompliment total o parcial de l'objectiu, de l'activitat, o la no-adopció del comportament que fonamente la concessió de la subvenció.  
c) Incompliment de l'obligació de justificació o la justificació insuficient, en els termes establits en l'article 30 de la LGS i en les normes establides en aquesta convocatòria.  
d) Incompliment de l'obligació d'adoptar les mesures de difusió segons el que s'indica en l'apartat 4 de l'article 18 de la LGS i en la base 9.9.  
e) Resistència, excusa, obstrucció o negativa a les actuacions de comprovació i control financer previstes en la legislació vigent, així com l'incompliment de les obligacions comptables, registrals o de conservació de documents quan d'això es derive la impossibilitat de verificar la utilització donada als fons percebuts, el compliment de l'objectiu, la realitat i regularitat de les activitats subvencionades, o la concurrència de subvencions, ajudes, ingressos o recursos per a la mateixa finalitat, procedents de qualsevol administració o ens públics o privats, nacionals, de la Unió Europea o d'organismes internacionals.  
  
f) Incompliment de l'obligació d'haver realitzat l'activitat subvencionada.  
  
Dotze. Forma de pagament  
1. El pagament de la subvenció es produirà a partir del moment en què l'empresa beneficiària justifique adequadament la realització de les activitats.  
2. L'import total de la subvenció es podrà lliurar, de manera fraccionada, a mesura que l'empresa presente la documentació justificativa de les activitats realitzades, fins que s'arribe a justificar la realització total de les activitats i de la quantitat de la subvenció. Les activitats hauran d'haver finalitzat el 21 de desembre de 2015.  
3. En cap cas podran realitzar-se pagaments a beneficiaris quan s'haja sol·licitat la declaració de concurs voluntari, hagen sigut declarats insolvents en qualsevol procediment, es troben declarats en concurs, llevat que en aquest haja adquirit l'eficàcia un conveni, estiguen subjectes a intervenció judicial o estiguen inhabilitats d'acord amb la Llei 22/2003, de 9 de juliol, Concursal, sense que haja conclòs el període d'inhabilitació fixat en la sentència de qualificació del concurs.  
  
4. No podrà realitzar-se el pagament de la subvenció mentre el beneficiari no es trobe al corrent en el compliment de les seues obligacions tributàries i davant de la Seguretat Social o siga deutor per resolució que declare la procedència de reintegrament.  
5. En el cas de justificar gastos per un import que no siga igual o superior al pressupost total de les activitats previstes, es procedirà a la minoració de la subvenció proporcional als gastos efectivament justificats.  
  
Tretze. Justificació de la subvenció  
1. El termini de presentació de la documentació justificativa de la subvenció finalitzarà el dia 21 de desembre de 2015. Si la justificació no es presenta dins d'aquest termini, s'entendrà que es renuncia a l'ajuda i que la subvenció queda sense efectes, sense perjuí de les sancions que podran correspondre d'acord amb allò que establixen els articles 52 i 22 de la Llei General de Subvencions.  
2. Per a justificar adequadament la subvenció, caldrà presentar, degudament omplit, el model del compte justificatiu que figura en l'annex IV de la convocatòria, que haurà d'estar firmat per la persona que represente l'empresa.  
3. En el compte justificatiu figurarà la informació següent:  
a) Les dades identificatives de l'empresa i de la subvenció. Apartat A del compte justificatiu.  
b) La declaració responsable sobre la veracitat de la informació, de les dades i de la documentació justificativa aportada, així com el compromís de conservar i de posar a disposició de la Conselleria d'Educació, Investigació, Cultura i Esport la documentació original durant el temps de vigència de l'expedient. Apartat C del compte justificatiu.  
  
c) Per a l'opció A (ràdio):  
- Memòria explicativa de les activitats realitzades.  
- Relació de les despeses de les factures, o documents de valor probatori equivalent, corresponents a les despeses realitzades, imputades i pagades amb anterioritat a la finalització del termini del període de justificació, l'import dels quals haurà de ser igual o superior al pressupost total de les activitats previstes. Caldrà indicar, per a cada factura, el percentatge del gasto imputable a l'activitat subvencionada.  
- Si les activitats, a més de la subvenció, han sigut finançades amb fons propis o amb altres subvencions o recursos, s'haurà d'acreditar l'import, la procedència i l'aplicació que s'ha donat a cada quantitat aportada.  
- Una declaració responsable de l'empresa amb la graella de programació en la qual s'especifiquen les hores totals d'emissió i les hores d'emissió en valencià.  
- Un disc dur que continga una selecció dels programes emesos en valencià.  
- Declaració responsable d'emissió en el període justificat de la programació en valencià.  
d) Per a l'opció B (televisió):  
- Memòria explicativa de les activitats realitzades.  
- Relació dels gastos de les factures corresponents als gastos realitzats, imputats i pagats amb anterioritat a la finalització del termini del període de justificació, l'import dels quals haurà de ser igual o superior al pressupost total de les activitats previstes. Caldrà indicar, per a cada factura, el percentatge de la despesa imputable a l'activitat subvencionada.  
- Si les activitats, a més de la subvenció, han sigut finançades amb fons propis o amb altres subvencions o recursos, s'haurà d'acreditar l'import, la procedència i l'aplicació que s'ha donat a cada quantitat aportada.  
- Una declaració responsable de l'empresa amb la graella de programació en la qual s'especifiquen les hores totals d'emissió i les hores d'emissió en valencià.  
- Un disc dur que continga una selecció dels programes emesos en valencià.  
- Declaració responsable d'emissió en el període justificat de la programació en valencià.  
e) Per a l'opció C (premsa):  
- Memòria explicativa de les activitats realitzades.  
- Relació de les despeses de les factures corresponents a les despeses realitzades, imputades i pagades amb anterioritat a la finalització del termini del període de justificació, l'import de les quals haurà de ser igual o superior al pressupost total de les activitats previstes. Caldrà indicar, per a cada factura, el percentatge de la despesa imputable a l'activitat subvencionada.  
- Si les activitats, a més de la subvenció, han sigut finançades amb fons propis o amb altres subvencions o recursos, s'haurà d'acreditar l'import, la procedència i l'aplicació que s'ha donat a cada quantitat aportada.  
- Una declaració responsable de l'empresa amb la relació de publicacions en la qual s'especifiquen les pàgines totals publicades i les pàgines publicades en valencià.  
- Un disc dur que continga una selecció de pàgines publicades en valencià.  
4. A l'efecte de la comprovació i control de la realització de l'activitat, en un primer moment, després de la presentació de la documentació justificativa, es realitzarà la comprovació a través d'un mostreig que inclourà les tres opcions d'activitats subvencionades. Posteriorment, es podrà requerir als beneficiaris l'aportació efectiva dels documents justificatius.  
  
Catorze. Règim d'infraccions i sancions  
El règim sancionador en la matèria regulada en aquesta orde serà l'establit en el títol IV de la LGS i en els articles 173 al 177 de la Llei 1/2015, de 6 de febrer.